cyanic-selkie/wikianc huggingface dataset:
Jalkapallon Suomen Cup 2014
1. kierros
1. kierrokselta aloitti 70 Kolmosessa tai sitä alemmilla sarjatasoilla pelaavaa joukkuetta. Kierroksen otteluparit arvottiin 12. joulukuuta 2013. Alemmassa sarjassa pelaava joukkue sai kotiedun, mutta Nelonen ja sitä alemmat sarjatasot rinnastettiin samanarvoisiksi (kotietu määräytyi esitetysti 1. - 4. kierroksilla). Osa joukkueista arvottiin suoraan toiselle kierrokselle. Ottelut aloitettiin vuoden 2013 puolella ja pelattiin 29.12. - 8.2.
Ottelut
Tässä vaiheessa otteluissa pelataan 2x40 min, ja jos tilanne on 80 min jälkeen tasan, ottelu ratkaistaan rp-kilpailulla. Osallistuneiden joukkueiden sarjatasotiedot ovat lähteestä ilmoittautuneet, mutta osalla joukkueista sarjakaudelle 2014 sarjataso tuli eriksi, kuin mitä SPL:n lähteessä esitetään.
2. kierros
2. kierrokselle osallistuivat edellisen kierroksen 35 voittajaa sekä 31 muuta Kolmosessa tai sitä alemmilla sarjatasoilla pelaavaa joukkuetta. Kierroksen otteluparit arvottiin 12. joulukuuta 2013, ja ottelut pelattiin 11.1. - 22.2.
Ottelut
Joukkueista vain 2. kierrokselle uusina tulleille on esitetty sarjatasot. Osallistuneiden joukkueiden sarjatasotiedot ovat lähteestä ilmoittautuneet, mutta osalla joukkueista sarjakaudelle 2014 sarjataso tuli eriksi, kuin mitä SPL:n lähteessä esitetään. FC Honka/A2- niminen joukkue on Kolmosessa (Hki-Uusimaa lohko 2) pelannut Honka/3.
3. kierros
3. kierrokselle osallistuivat edellisen kierroksen 33 voittajaa, ja lisäksi mukaan tulivat Ykkösen ja Kakkosen joukkueet. 3. kierrokselle osallistunut joukkue KPV Akatemia pelasi 2 edellistä kierrosta nimellä KPV-j. Kierroksen otteluparit arvottiin 5.2., ja ottelut pelattiin välillä 19.2.–9.3.
3. kierrokselle osallistuvat edellisen kierroksen voittajien lisäksi seuraavat joukkueet (TP-47:n osallistuminen oli luovuttaminen):
5. kierros
5. kierrokselle osallistuivat edellisen kierroksen voittajien lisäksi vuoden 2014 liigacupin puolivälierissä hävinneet neljä liigajoukkuetta eli KuPS, FC Inter, FC Honka ja MyPa. Kierros pelattiin 22.3.–5.4. välisenä aikana. Kotietu arvottiin tällä ja 6:lla kierroksella sillä poikkeuksella, että Veikkausliigajoukkue sijoitettiin vierasjoukkueeksi, ellei vastaan arvottu toista Veikkausliigajoukkuetta.
HJK/Töölö - KuPS:n ottelutietojen lähde (paitsi yleisömäärätieto, joka on sanomalehdestä ) on palloverkon ottelupöytäkirja. PS Kemi – TPS –ottelun tulos on esitetty tässä artikkelissa eri tavalla kuin tuloslähteessä. Kilpailun järjestäjän tuloslähteessä tulos on rp. 1-2, 1-1 (eli se on ilmoitettu ns. voittomaaliesitystapana). PS Kemi – TPS ottelutiedot selviävät otteluraporteista. Muiden otteluiden lähteet ks. lähteet linkit.
6. kierros
6. kierroksella mukaan tulivat loput neljä liigajoukkuetta, eli liigacupin parhaiten menestyneet joukkueet. Kierroksen ottelut pelattiin 15.-17.4.
Puolivälierät
Puolivälierien otteluparit arvottiin 17.4.2014. Ottelut pelattiin 30.4.2014.
Loppuottelu
Loppuottelu pelattiin lauantaina 1.11. Helsingissä.
Joukkueiden kokoonpanot
Joukkueiden ryhmitykset ja kapteenit (C) finaalissa olivat:
HJK: Doblas; Sorsa, Heikkinen, Baah, Lampi; Tainio C, Annan, Savage, Lod, Zeneli; Kandji.
Inter: Bahne; Aho, Hämäläinen, Lindström, Nyman, Lehtonen C; Ojala, Gruborovics, Onovo; Sirbiladze, Salminen.
Hätätilatestamentti
Hätätilatestamentti on sellainen testamentti, joka voidaan pätevästi tehdä varsinaisen testamentin sijasta silloin, kun testamentin tekijä on estynyt tekemästä varsinaista testamenttia sairauden tai muun pakottavan syyn vuoksi.
Hätätilatestamentti Suomen oikeudessa
Hätätilatestamentti voidaan tehdä joko suullisesti, jolloin kaksi esteetöntä todistajaa on paikalla, tai ilman todistajia, jolloin tekijän täytyy itse omakätisesti kirjoittaa ja allekirjoittaa asiakirja.
Koska hätätilatestamentti soveltuu ainoastaan poikkeuksellisiin olosuhteisiin, perintökaaressa säädetään, että hätätilatestamentti on katsottava kolmen kuukauden kuluttua pakottavan esteen päättymisestä rauenneeksi, jollei sitä ole tehty uudestaan noudattaen varsinaisen testamentin muotosäännöksiä.
Kirjallista hätätilatestamenttia kutsutaan myös holografiseksi testamentiksi.
Kuninkaallinen draamateatteri
thumb|Kuninkaallinen draamateatteri. Kuninkaallinen draamateatteri eli Dramaten on teatteri Ruotsin pääkaupungissa Tukholmassa. Sen perusti kuningas Kustaa III vuonna 1788, ja se on Ruotsin näyttämötaiteen kansallisnäyttämö.
Nykyinen teatteritalo rakennettiin 1901–1908, ja sen suunnitteli arkkitehti Fredrik Lilljekvist. Rakennuksessa on nähtävissä kansallisromantiikan ja jugendin piirteitä. Suuren lämpiön seinällä on teatterin perustajaa, kuningas Kustaa III:ta esittävä seinämaalaus, jonka on tehnyt Gustaf Cederström. Rakennuksen koristeluista vastasi myös muun muassa Carl Larsson.
Niin sanottu pieni näyttämö perustettiin vuonna 1945 entisen elokuvateatterin tiloihin.
Dramatenin toimitusjohtaja Eirik Stubø erosi tehtävästään 8. huhtikuuta 2019 Josefin Nilssonista kertovan dokumentin Josefin Nilsson – Älska mig för den jag är herättämän kohun vuoksi. Dokumentissa kerrotaan Dramantenissa yhä työskentelevän näyttelijän Nilssoniin kohdistuvasta väkivallasta.
Aiheesta muualla
59.33306°N, 18.07694°W
Walther Hermann Nernst
Nernst kehitti teoreeman aineen käyttäytymisestä lämpötilan lähestyessä absoluuttista nollapistettä vuonna 1906. Teoreema tunnetaan nykyään termodynamiikan kolmantena pääsääntönä. Tieteen lisäksi teoreemasta oli heti hyötyä myös teollisuudelle, muun muassa ammoniakin valmistuksessa.
Jääpallon SM-sarja 1953
Jääpallon Suomen Palloliiton mestaruus 1953 ratkaistiin ensimmäistä kertaa yksinkertaisessa kymmenen joukkueen sarjassa. Yksilohkoinen sarja oli ollut edellisen kerran sarjamuotona ennen sotia. Työväen Urheiluliitto ratkaisi oman mestaruutensa kaksilohkoisessa sarjassa, jossa lohkovoittajat kohtasivat liiton mestaruusottelussa. Suomen mestaruusottelussa kohtasivat Palloliiton ja Työväen Urheiluliiton mestarit.
Ennakkosuosikkeina kauteen lähtivät 1950-luvun alun huippuseurat Lappeenrannan Veiterä, WP-35 ja Oulun Palloseura, jotka myös veivät kaikki mitalisijat. Tosissaan mitalista kamppaili myös ensimmäistä kertaa Viipurin Reipas Lahdesta. WP-35 vei pronssimitalit vain maalieron turvin ennen Reipasta. Neljäs sija on Reippaan paras sijoitus jääpallosarjoissa. Sarjan kärjessä OPS ja Veiterä päätyivät tasapisteisiin, ja joukkueiden kesken pelattiin uusintaottelu mestaruudesta. OPS voitti Lappeenrannassa pelatun ottelun maalein 2-3, ja voitti näin ensimmäisen mestaruutensa.
Ottelut
Uusintaottelussa mestaruudesta OPS voitti Veiterän tuloksella 3–2. Toinen putoaja SPL:n mestaruussarjasta ratkaistiin ottelussa HJK-HIFK, joka päättyi HJK:n voitoon 7–4. Suomensarjasta nousivat pudonneiden HIFK:n ja SePSin tilalle Oulun Luistinseura ja Käpylän Urheilu-Veikot.
TUL:n mestaruussarja
Työväen Urheiluliiton mestaruussarja pelattiin kahdessa lohkossa. Itälohkossa pelasi seitsemän ja länsilohkossa kuusi joukkuetta.
Sarjataulukko
Itälohko
Länsilohko
Pronssiottelu
Loppuottelu
Suomen-mestarit
OPS: Pentti Veromaa, Erkki Hedman, Veijo Sohlo, Juhani Turpeenniemi, Pauli Heiskanen, Reino Arvola, Heikki Ollikainen, Teuvo Teivainen, Seppo Alatalo, Veikko Allinen, Alpo Aho, Timo Lampinen, Pekka Otsamo, valmentaja: Veikko Sohlo.
Manchester (New Hampshire)
Manchester on kaupunki New Hampshiren osavaltiossa Yhdysvalloissa. Manchester on Uuden-Englannin pohjoisosien suurin kaupunki ja sen asukasluku oli vuoden 2010 väestönlaskennan mukaan 109 565. Kaupunki perustettiin 1700-luvulla ja se rakentui alun perin tekstiiliteollisuuden ympärille.
Maantiede
Manchester sijaitsee New Hampshiren osavaltiossa Yhdysvaltojen Uuden-Englannin alueella. Manchester on suurin Uuden-Englannin kolmen pohjoisen osavaltion kaupungeista. Kaupunki sijaitsee Merrimackjoen varrella ja matkaa Massachusettsin rajalle etelässä on noin 32 kilometriä. Matkaa Bostoniin on noin 100 kilometriä. Kaupungin alue on osa laaksoa, jota ympäröivät metsät ja järvet. Lähistöllä sijaitsevat myös Amoskeagin vesiputoukset.
Kesät alueella ovat tyypillisesti leutoja ja talvet pitkiä ja lumisia. Säähän vaikuttavat luoteesta puhaltavat tuulet.
Historia
thumb|vasen|Manchesterin keskustaa. Ennen eurooppalaisten saapumista nykyisen Manchesterin alueella eli pennacook-heimon intiaaneja. Intiaanit tunsivat alueen hyvänä kalastusseutuna. Eurooppalaisia kauppiaita ja turkismetsästäjiä alkoi saapua paikalle 1700-luvun alussa ja asutus paikalle perustettiin vuonna 1722. Pian tajuttiin, että Amoskeagin putouksia saatettiin hyödyntää vesivoiman lähteenä teollisuudessa. Yhdysvaltojen ensimmäisiin lukeutuvat tekstiilitehtaat rakennettiin vuonna 1805 ja nykyisen nimensä Manchester sai englantilaisen Manchesterin teollisuuskaupungin mukaan vuonna 1810. Amoskeag Manufacturing Company tuotti huipussaan miljoonia metrejä kangasta viikoittain ja työllisti 17 000 henkilöä. Yritys työllisti myös tuhansia kanadanranskalaisia siirtolaisia.
Manchesterin teollisuus kärsi rajusti 1930-luvun suuresta lamasta ja myös kilpailusta halvemman työvoiman kanssa etelävaltioissa. Amoskeag Manufacturing Company ajautui konkurssiin vuonna 1935, mutta joukko liikemiehiä pelasti yrityksen muuttaen sen nimen Amoskeag Industries. Samalla kaupungin teollisuutta monipuolistettiin. Manchester kasvoi New Hampshiren suurimmaksi kaupungiksi 1980-luvulla.
Talous
Teollisella tuotannolla on edelleen merkitystä Manchesterin taloudelle, joskaan kaupunki ei enää ole riippuvainen vain tekstiiliteollisuudesta. Paikallisiin teollisuuden tuotteisiin kuuluvat nykyään esimerkiksi lentokoneiden ja autojen osat, sekä elektroniset laitteet. Huomattavin osa taloutta ovat nykyisin finanssialan palvelut.
Kotitalouksien keskimääräiset vuosittaiset ansiot Manchesterissa aikavälillä 2012–2016 olivat 54 899 USD ja henkilöä kohden 28 721 USD. 14,6 % väestöstä eli köyhyysrajan alapuolella.
Väestö
Manchesterin asukasluku oli vuoden 2010 väestönlaskennan mukaan 109 565 ja vuoden 2017 arvion mukaan 111 196. Kaupungin asukkaista 86,3 % oli taustaltaan valkoisia, 4,9 % afroamerikkalaisia, 8,9 % latinoja mistä tahansa rodusta ja 4,8 % aasialaisia. 19,8 % kaupungin asukkaista puhui kotonaan jotakin muuta kieltä, kuin englantia ja 13,2 % kaupungin asukkaista oli syntynyt ulkomailla.
Jouttijärvi (Rovaniemi)
Jouttijärvi on Kemijoen vesistöön kuuluva järvi Rovaniemen Kivitaipaleessa. Sen pinta-ala on 0,868 neliökilometriä ja rantaviiva 5,6 kilometriä.
Brens
Brens on kunta Ainin departementissa Rhône-Alpesin hallintoalueella Ranskassa. Kunnassa oli 731 asukasta vuoden 1999 väestönlaskennassa. Brens'n pinta-ala on seitsemän neliökilometriä.
Väitöstilaisuus
Tilaisuuden kulku
Tilaisuus alkaa väittelijän, kustoksen ja vastaväittäjän saapumisella saliin. Tällöin salissa odottava yleisö nousee ylös, ja istuutuu vasta päähenkilöiden otettua paikkansa. Tämän jälkeen kustos avaa väitöstilaisuuden. Tilaisuuden avaus on muodollinen, mutta nykyään kustokset yleensä esittelevät yleisölle sekä väittelijän että vastaväittäjän.
Virallisen avauksen jälkeen väittelijä pitää lyhyen, yleistajuisen esityksen väitöskirjan aiheesta. Tästä, yleisölle suunnatusta esitelmästä käytetään nimitystä lectio praecursoria. Esitelmän päätyttyä väittelijä pyytää vastaväittäjää esittämään kritiikkinsä väitöskirjaa kohtaan.
Lectio praecursorian jälkeen vastaväittäjä pitää lyhyen puheen väitöstyön merkityksestä tieteenalalle. Väittelijä kuuntelee tämän puheen seisten. Puheen päätyttyä alkaa varsinainen väitösosuus, jolloin myös väittelijä ja vastaväittäjä istuvat.
Väitöksen aikana vastaväittäjä esittää kysymyksiä väittelijälle koskien väitöskirjassa esitettyjä väitteitä tai tuloksia, ja väittelijän on vastattava näihin kysymyksiin. Tavallisesti kysymykset liittyvät alkuvaiheessa väitöskirjan aihepiiriin yleensä, mutta siirtyvät myöhemmin yksityiskohtiin. Aivan tilaisuuden päätteeksi vastaväittäjä voi myös tiedustella epämuodollisemmin väittelijän ajatuksia siitä, kuinka työtä voisi jatkaa.
Kun vastaväittäjä on kaikki kysymyksensä esittänyt, hän esittää loppulausuntonsa, jonka väittelijä jälleen kuuntelee seisten. Tämän jälkeen kustos pyytää yleisöä esittämään väittelijälle kysymyksiä. Vaihtoehtoisesti tämän kysymyspyynnön yleisölle esittää väittelijä.
Yleisön tulee kysyä kysymyksiä vain, jos väitöskirjassa on merkittävä tieteellinen virhe, jonka yleisön jäsen on tieteellisen tietämyksen perusteella huomannut. Etiketin mukaan yleisö ei siis kysy tarkennuksia tai mitään muitakaan kysymyksiä eikä varsinkaan kyseenalaista väitöskirjaa yleistietoon nojaten. Joissain yliopistoissa tiedekunnan edustaja saattaa sen sijaan kysyä kysymyksen.
Mikäli kysymyksiä on, kustos jakaa puheenvuorot. Kun mahdolliset kysymykset on esitetty, kustos julistaa tilaisuuden päättyneeksi ja väittelijä, kustos ja vastaväittäjä poistuvat salista. Yleisö voi poistua salista onnittelemaan väitellyttä kun he ovat poistuneet.
Jos väitöstilaisuus kestää pitkään, kustos voi harkintansa mukaan julistaa tauon. Koko väitöstilaisuuden pituus on yleensä rajoitettu neljään tuntiin, kahdella väittelijällä kuuteen tuntiin. Yleensä tilaisuudet kestävät selvästi vähemmän aikaa.
Tilaisuuden jälkeen
Väitöspäivän iltana väittelijä tarjoaa vastaväittäjän kunniaksi illallisen, tohtorinkaronkan. Karonkkaan tulee kutsua ainakin vastaväittäjä(t) ja kustos sekä ne yleisön edustajat, jotka tekivät kysymyksen väitöstilaisuudessa. Etiketin mukaan jälkimmäisten tulee kuitenkin kohteliaasti kieltäytyä kutsusta. Nykyään karonkkaan kutsutaan tavallisesti myös sukulaisia, lähimpiä työtovereita ja tuttavia puolisoineen.
Väitöstilaisuuden rooli
Akateemisen perinteen lisäksi myös voimassa oleva lainsäädäntö vaatii, että tohtorin väitöskirjaa puolustetaan julkisesti. Silti väitöstilaisuutta väitetään usein pelkäksi muodollisuudeksi.
Tämä johtuu siitä, että ennen väitöstilaisuutta väitöskirjan käsikirjoituksen on lukenut vähintään kaksi esitarkastajaa, joiden lausuntojen perusteella väitöskirjalle on annettu painatuslupa. Erillisiin artikkeleihin perustuvan väitöskirjan kunkin artikkelin on lisäksi kyseisen artikkelin julkaisuprosessin yhteydessä arvioinut vähintään yksi yleensä tuntemattomaksi jäävä kyseisen alan asiantuntija. Väitöstilaisuudessa väittelijän on kuitenkin pystyttävä julkisesti puolustamaan tehtyä työtä, ja on mahdollista, joskin hyvin harvinaista, että väitöskirjaa ei väitöksen päätteeksi hyväksytä. Väitöskirjan arvostelu tehdään kuitenkin vastaväittäjän lausunnon perusteella, joten vaikka hyväksyminen sinänsä voi olla käytännössä varmaa, työstä saatava arvosana ei sitä ole.
Pukeutumisetiketti
Mikäli väittelijä on mies, hän pukeutuu frakkiin ja mustiin liiveihin tai tummaan pukuun. Myös papin asu tai sotilasunivormu voivat alasta riippuen tulla kyseeseen. Frakkiasun kanssa tulee käyttää mustia sukkia sekä mustia, ei kuitenkaan kiiltonahkaisia kenkiä. Valkoista nenäliinaa ei käytetä.
Mikäli väittelijä on nainen, hän pukeutuu lyhyeen, mustaan, pitkähihaiseen asuun, mutta myös pikkumusta tai sellainen jakkupuku, joka ei ole avokaulainen käyvät. Myös papin asu voi alasta riippuen tulla kyseeseen. Hattu tai huomattavat korut eivät ole sopivia.
Tohtorin arvon suorittaneet vastaväittäjä ja kustos voivat käyttää tohtorinhattua, mutta sitä kannetaan kädessä ja tilaisuuden aikana hattu on pöydällä. Koska väitöstilaisuus on julkinen, yleisölle ei ole erityisiä pukeutumisvaatimuksia.
Teratooma
Teratooma, teratoma on itusoluista alkunsa saava kasvain. Sen solukko on yleensä monimuotoista. Tyypillisimmät sijainnit ovat munasarja ja kives; munasarjojen kasvaimista 15–20 % on teratoomia. Kasvain on yleensä hyvänlaatuinen, mutta harvoin on tavattu myös pahanlaatuisia teratoomia. Kypsän teratooman solukko on täysin erilaistunut, mutta epäkypsien komponenttien havaitseminen johtaa epäilyyn maligniteetista.
Teratooman sisällä voidaan havaita esimerkiksi hiuksia tai talia. Kasvain munasarjassa on usein kystinen ja joskus osittain kalsifioitunut. Tavattavat kudoskomponentit ovat hyvin vaihtelevia. Tyypillisesti teratooma havaitaan viimeistään nuorella aikuisiällä. Teratooma on synnynnäinen kasvain. Myös hyvänlaatuisena sillä on tapana kasvaa aggressiivisesti, vaikka se tässä tapauksessa ei voikaan levitä etäpesäkkeinä muualle.
Finland (Minnesota)
Finland on Minnesotan osavaltiossa Yhdysvalloissa sijaitseva suomalaislähtöisten siirtolaisten perustama kylä. Se on kunnallishallinnoton alue. Väkiluku vuonna 2010 oli 195.
Kylä sijaitsee Laken piirikunnassa Minnesota State Highway 1:n varrella, noin kuuden kilometrin päässä Yläjärven rannalta. Kylä on perustettu vuonna 1895. Vuosina 1890–1950 sinne tuli paljon suomalaisia siirtolaisia. Nykyään se on pieni yhteisö, ja kylässä sijaitsee mm. huoltoasema, motelli, sekatavarakauppa, neljä kapakkaa, postitoimisto, Organic Consumers Association (Finlandissa perustettu luomuviljelyä kannattava yhdistys) ja Wolf Ridge Environmental Learning Center (luontokeskus).
Kylän ainoa kirkko, luterilainen Zion-kirkko paloi maan tasalle salamaniskusta vuonna 2013, mutta vuonna 2016 saatiin valmiiksi uusi kirkko, joka palvelee myös muiden kristillisten suuntausten harjoittajia.
The Gentleman’s Magazine
thumb|270px|Kuva [[Vesuvius-vuoresta The Gentleman’s Magazinen syyskuun 1747 numerossa.]] The Gentleman’s Magazine oli Englannin ensimmäinen yleisluonteinen aikakauslehti ja yksi aikansa vaikutusvaltaisimpia julkaisuja.
Edward Cave perusti lehden Lontoossa tammikuussa 1731. Sen koko nimi oli alun perin The Gentleman’s Magazine: or, Trader’s monthly intelligencer. Caven keksintö oli luoda kuukausittainen tiivistelmä uutisista ja koulutettua yleisöä kiinnostavista aiheista, jotka vaihtelivat kulutushyödykkeiden hinnoista aina latinankieliseen runouteen saakka. Lehdessä oli sekä vakituisilta avustajilta saatua alkuperäistä sisältöä että laajoja lainauksia ja poimintoja muista lehdistä ja kirjoista. The Gentleman’s Magazinea nimimerkillä Sylvanus Urban toimittanut Cave oli ensimmäinen, joka käytti varastorakennusta tarkoittavaa sanaa makasiini (”magazine”) viittaamaan aikakauslehteen.
Ennen The Gentleman’s Magazinen perustamista oli jo ilmestynyt tiettyyn aiheeseen erikoistuneita aikakauslehtiä mutta ei vastaavaa laaja-alaista julkaisua, vaikka joitakin yrityksiä sellaisen luomiseksi oli tehty.
Samuel Johnsonin ensimmäinen vakituinen kirjoittajan työ oli The Gentleman’s Magazinessa. Aikana, jolloin parlamentin toiminnasta raportoiminen oli kiellettyä, Johnson kirjoitti lehteen säännöllisesti parlamenttikatsauksia otsikolla ”Magna Lilliputian senaatin väittelyitä”. Vaikka ne heijastelivatkin jossain määrin osallistujien näkökantoja, olivat puheiden sanat enimmäkseen Johnsonin omia.
Taitavana liikemiehenä Cave kehitti The Gentleman’s Magazinelle kattavan jakelujärjestelmän. Lehteä luettiin kaikkialla englantia puhuvassa maailmassa. Se lakkautettiin lopulta syyskuussa 1907.
Kantalahden luonnonpuisto
thumb|Puiston kartta vuodelta 2011. |295x295px Kantalahden luonnonpuisto on valtakunnallinen luonnonsuojelualue Luoteis-Venäjällä pääosin Murmanskin alueella. Se on maan vanhimpia luonnonsuojelualueita, perustettu vuonna 1932.
Kantalahden luonnonpuisto koostuu useista erillisistä, hajallaan sijaitsevista alueista Vienanmeren ja Barentsinmeren rannikoilla. Kokonaispinta-ala on 705 neliökilometriä, josta 496 neliökilometriä vesialuetta. Puistoon kuuluu merenrantoja ja saaristoa taiga- ja tundravyöhykkeillä.
Tärkeimmät osa-alueet ovat:
Alueen eteläisimmät osat sijaitsevat Karjalan tasavallan Louhen piirissä.
Kantalahden luonnonpuiston tärkeimpiin tehtäviin kuuluu lintujen (esimerkiksi haahkojen, merikotkien, kurkien ja kalasääskien) suojelu. Luonnonpuistossa sijaitsevien alueiden nähtävyyksiä ovat muinainen kivilabyrintti ja Kutsajoki, jossa on vesiputouksia ja kanjoneita.
thumb|295x295px thumb|295x295px
Wehrmachtin sotilashallinto
Wehrmachtin sotilashallinto oli ensimmäinen Saksan toisessa maailmansodassa valtaamilla alueilla toteutettu hallinto. Kun rintama siirtyi eteenpäin, luovutti Wehrmacht alueita Saksan siviilihallinnolle. Kuitenkin Atlantin rannikkoa Ranskassa ja Neuvostoliiton rintaman rintamasta noin 300 kilometriä selustaan ulottuvat osat pysyivät Wehrmachtin sotilashallinnossa. Wehrmacht kohteli väestöä sen mukaan, miten se teki vastarintaa, kun taas Saksan siviilihallinto, joka koostui kansallissosialistisen puolueen virkailijoista, joista osa oli entisiä puolueen piiripäälliköitä Saksasta kohteli väestöä sen oletettujen rodullisten ominaisuuksien mukaan, mikä vaikeutti alueen väestön käyttämistä hyväksi, ja osittain saattoi kääntää vähemmistökansallisuuksia Saksaa vastaan.
Länsi-Eurooppa
Pohjois- ja Länsi-Ranska kuuluivat Wehrmachtin sotilashallinnon piiriin, kuten myös Belgia. Kuitenkin Normandian maihinnousun jälkeen lähinnä Joachim von Ribbentrop ja Auswärtiges Amt pyrkivät varmistamaan Belgian. Sille myönnettiin Belgian valtakunnankomissariaatin asema.
Haapaveden Opisto
Haapaveden Opisto on Pohjois-Pohjanmaalla Haapaveden kaupungin keskustassa sijaitseva kansanopisto. Uskonnollisesti ja poliittisesti sitoutumaton Haapaveden Opisto antaa sekä ammatillista että yleissivistävää koulutusta.
Haapaveden Opistossa opiskelee noin 300 opiskelijaa. Tutkintoon johtavaa koulutusta Haapaveden Opistossa järjestetään kasvatus- ja ohjausalalla sekä liiketoiminnan perustutkinnossa painottuen tieto- ja kirjasto- sekä kulttuuripalveluihin. Opistossa järjestetään suomen kielen ja kulttuurin koulutusta sekä yrittäjyyskoulutusta maahanmuuttajille. Muita vapaan sivistystyön koulutuksia ovat mm. Suuntana hyvinvointi -linja sekä mediaosaaja -koulutus.
Opiston opiskelijakunta- ja tutortoiminta ylläpitävät yleistä viihtyvyyttä yhteisten tapahtumien ja tempausten muodossa ja varmistaen opiskelijoiden vaikutusmahdollisuudet.
Dennis Wilson
Dennis Wilson (4. joulukuuta 1944 Inglewood – 28. joulukuuta 1983 Marina del Rey) oli yhdysvaltalainen muusikko. Hänet tunnetaan parhaiten The Beach Boysin perustajajäsenenä ja yhtyeen rumpalina, mutta hän nousi esiin myös yhtyeen lauluntekijänä ja soolouralla. Dennis Wilson oli multi-instrumentalisti, joka on soittanut The Beach Boys -levytyksillä rumpujen lisäksi syntetisaattoria (”Good Vibrations”) ja kitaraa. Kuten kaikki The Beach Boysin jäsenet, Wilson toimi myös yhtyeen laulajana. Hän hukkui vuonna 1983 vain 39-vuotiaana.
Haapaveden Opisto
Historia
Haapaveden Opiston – alkuperin Keski-Pohjanmaan kansanopisto ja vuosina 1926–1981 Haapaveden kansanopisto – syntyyn vaikutti ratkaisevasti lääkintöneuvos Konrad ReijoWaara (aik. Relander), joka asui piirilääkärinä ollessaan Haapavedellä. ReijoWaaran muuttaessa Ouluun hän lahjoitti Haapaveden talonsa, Väinölän, kansanopiston ensimmäisiksi toimitiloiksi. Kansanopistoliikkeen isän, tanskalaisen N.F.S. Grundtvigin, mallin mukainen uskonnollisesti ja poliittisesti sitoutumaton kansanopisto aloitti työnsä Haapavedellä 2. marraskuuta 1896 omistajanaan kannatusyhdistys.
Dennis Wilson
Ura
Dennis Wilson oli vuonna 1961 mukana perustamassa The Beach Boys -yhtyettä veljiensä Brianin ja Carlin sekä serkkunsa Mike Loven ja ystävänsä Al Jardinen kanssa. Hän oli aluksi soittotaidoton mutta alkoi harjoitella rumpujen soittamista ja pääsi mukaan yhtyeeseen, koska veljesten äiti Audree ajatteli musiikin pitävän hänet poissa pahanteosta. Porukan ainoana surffailun harrastajana juuri hän myös keksi yhtyeen teeman (surffaaminen, autot ja muu 1960-luvun kalifornialaisnuorten hauskanpito). Uran alkutaipaleella Dennis lauloi päävokaalit kahteen tunnettuun The Beach Boys -sävelmään, ”Little Girl (You’re My Miss America)” ja ”This Car of Mine”, sekä Bobby Freemanin alun perin levyttämään coveriin ”Do You Wanna Dance?”. Vuonna 1964 julkaistun albumin Shut Down Volume 2 päättää pariminuuttinen rumpusoolo ”Denny’s Drums”.
Haapaveden Opisto
Historia
Haapaveden Opiston entinen päärakennus "Lönninkartano" on Suomen ensimmäisen oman arkkitehtitoimistonsa perustaneen naisarkkitehdin, Wivi Lönnin, vuonna 1917 suunnittelema. Jatkosodan aikaan siinä toimi sotasairaala. Nykyisin se toimii opiskelija-asuntolana ja siellä sijaitsee myös juhlasali ja ruokala.
Dennis Wilson
Ura
Dennis Wilsonin musiikilliset kyvyt pääsivät kuitenkin oikeuksiinsa vasta 1960-luvun lopulla. Brian Wilsonin hermoromahduksen vuoksi muut yhtyeen jäsenet joutuivat tuolloin ottamaan vastuun musiikin tuotannollisesta linjasta, ja monien yllätykseksi juuri Wilsonista tuli yhtyeen musiikillinen sielu ja yksi tärkeimmistä lauluntekijöistä. Hän oli siihen mennessä oppinut soittamaan rumpujen ohella myös kitaraa ja pianoa ja alkanut tekemään kappaleita, sekä yksin että ystäviensä avustuksella: vuonna 1968 ilmestyneellä Friends-albumilla kuullaan ensimmäiset kappaleet joiden pääasiallinen tekijä Dennis Wilson oli (yhdessä Steve Kalinichin kanssa kirjoitetut ”Little Bird” ja ”Be Still”). Vuotta myöhemmin ilmestyneellä albumilla 20/20 kuultiin ensimmäinen Wilsonin kokonaan yksin tekemä kappale ”Be With Me”. Dennis Wilson tunsi muun muassa tunnetun kulttijohtaja Charles Mansonin, joka vieraili perheineen tämän luona usein. Manson kirjoitti yhdessä Wilsonin kanssa 20/20-albumilla julkaistun kappaleen ”Never Learn Not to Love”.
Vuonna 1970 ilmestyneellä Sunflower-albumilla oli mukana Wilsonin kenties tunnetuin The Beach Boysille tekemä kappale, yhdessä Gregg Jakobsonin kanssa kirjoitettu ”Forever”, jota muun muassa Brian Wilson piti harmonisesti kauneimpana kappaleena mitä oli ikinä kuullut. Dennis Wilson kirjoitti myös yhdessä Billy Prestonin kanssa Joe Cockerin tunnetuksi tekemän balladin ”You Are So Beautiful”, joka oli ”Foreverin” ohella Dennisin vakionumero The Beach Boysin konserteissa aina hänen kuolemaansa asti.
Dennis Wilsonin soolodebyytti Pacific Ocean Blue ilmestyi vuonna 1977. Se sai paljon positiivista palautetta kriitikoilta. Ennen tätä oltiin jo julkaistu Dennisin soolosingle Sound of Free (artistinimellä Dennis Wilson and Rumbo), joka jäi kuitenkin vähälle huomiolle. Dennis kirjoitti suurimman osan Pacific Ocean Bluen kappaleista yhdessä muiden laulunkirjoittajien kanssa, joihin kuuluivat myös Beach Boysin jäsenet Carl Wilson ja Mike Love. Hyvin menestyneen soolodebyytin jälkeen Wilson äänitti seuraavaa sooloalbumiaan Bambu, jota ei ole julkaistu virallisesti. Albumin materiaalia on julkaistu Pacific Ocean Bluen kahden CD:n 30-vuotisjuhlapainoksessa vuonna 2008.
Käyn ahon laitaa (kokoelmalevy)
20 suosikkia – Käyn ahon laitaa on Juha Vainion kokoelma-albumi vuodelta 1995. Levy on Vainiolta toinen osa 20 suosikkia -kokoelmalevysarjassa.
Brigham Young
Varhainen elämä
Brigham Young syntyi vuonna 1801 Whitinghamissa, Vermontissa. Hän oli yhdeksäs yhdestätoista lapsesta. Youngin muodollinen koulutus oli vaatimaton: hän harjoitteli puusepän, ​​maalarin ja lasimestarin oppipoikana, ja yritti elättää itsensä näissä ammateissa. Vuonna 1824 hän tapasi ensimmäisen vaimonsa Miriam Worksin, jonka kanssa hän sai kaksi tytärtä. Young liittyi metodistikirkkoon vuonna 1824.
Nousu mormonikirkossa
Vuoteen 1830 mennessä Young asettui Mendonin kaupunkiin New Yorkin osavaltiossa. Siellä hän ensi kertaa tutustui äskettäin perustetun mormonikirkon opetuksiin. Young kuitenkin kastatti itsensä ja perheensä kirkon jäseniksi vasta 14. huhtikuuta 1832.
Youngia viehätti mormonismin restorationismi, millennialismi ja autoritarismi, sekä mahdollisuus saada kirkon pappeuden kautta asemaa ja kunnioitusta. Youngin sitoutuminen mormonismiin vahvistui entisestään hänen tavattuaan liikkeen johtajan Joseph Smithin, jonka Young uskoi olevan todellinen Jumalan profeetta. Tästä tapaamisesta lähtien Young käytti tarmonsa ja kykynsä mormonismin edistämiseen. Hän yleni nopeasti kirkon hierarkiassa, ja vuonna 1835 hänet nimitettiin kirkon kahdentoista apostolin koorumiin. Vuonna 1838 mormonit karkotettiin Missourin osavaltiosta, ja Young johti heidän muuttoliikkeensä Illinoisiin.
Vuonna 1840 Brigham Young matkusti Englantiin, missä hän johti mormonien lähetystyötä. Youngin ansiosta useita brittejä liittyi kirkon jäseniksi ja muutti Yhdysvaltoihin. Palattuaan Illinoisiin vuonna 1841, Young totteli uskollisesti Joseph Smithin käskyä harjoittaa salaa moniavioisuutta. Young solmi seuraavina vuosikymmeninä avioliiton arviolta 55 naisen kanssa ja sai 57 lasta kuudentoista vaimonsa kanssa.
Lännen asutuksen johtaja
Young nousi mormonien pääasialliseksi johtajaksi Joseph Smithin murhan jälkeen vuonna 1844, vaikka hänellä olikin useita haastajia. Vuoteen 1846 mennessä mormonien vastainen väkivalta sai Youngin päättämään, että hänen seuraajansa eivät voineet jäädä Illinoisiin, ja aloitti mormonien länteen suuntautuneen joukkomuuton suunnittelun. Vuoden 1846 kesällä Young ei joukkoineen päässyt Missouri-jokea kauemmaksi, mutta vuonna 1847 hän johti pioneerijoukon Kalliovuorille. Young valitsi Ison Suolajärven mormonien asuinpaikaksi, jonne he perustivat Salt Lake Cityn kaupungin. Seuraavan kolmenkymmenen vuoden aikana hän valvoi tuhansien siirtolaisten saapumista länteen sekä kymmenien mormonisiirtokuntien perustamista Utahissa, Nevadassa, Idahossa, Wyomingissa, Arizonassa ja Kaliforniassa. Young oli Amerikan länsiosien merkittävimpiä asuttajia.
Utahin hallitsija
Utahin territorio perustettiin vuonna 1850 ja Young nimitettiin sen ensimmäiseksi kuvernööriksi. Young hoiti virkaa vuoteen 1857 asti. Youngin ja liittovaltion suhteet olivat kuitenkin kireät, etenkin sen seurauksena, että mormonikirkko tunnusti julkisesti harjoittavansa moniavioisuutta vuonna 1852. Vuoteen 1857 mennessä Youngin ja liittovaltion väliset suhteet olivat heikentyneet siihen pisteeseen, että presidentti James Buchanan lähetti Yhdysvaltain armeijan joukot Utahiin syrjäyttääkseen Youngin virasta. Konflikti tunnetaan nimellä Utahin sota. Young ei syrjäyttämisensä jälkeen enää toiminut poliittisessa virassa, mutta mormonikirkon presidenttinä hän käytännössä hallitsi Utahia kuolemaansa asti.
Jännitteet mormonien ja liittovaltion välillä pysyivät seuraavien vuosien ajan, ja liittovaltio pyrki kamppailemaan Youngia ja hänen seuraajiaan vastaan erinäisillä toimilla. Näihin toimiin kuuluivat toisen aseellisen joukon lähettäminen Utahiin vuonna 1862, sekä moniavioisuutta vastaan suunnatut Morrill Anti-Bigamy Act ja Poland Act -lait vuosina 1862 ja 1874. Young joutui kotiarestiin useiksi viikoiksi vuonna 1872, ja hänet vangittiin hetkellisesti maaliskuussa 1875.
Mormonien profeetta
Kirkon johtajana Brigham Young oli käytännönläheisempi idealistiseen Joseph Smithiin verrattuna. Hän painotti saarnoissaan käytännön tekoja Jumalan valtakunnan rakentamiseksi. Youngin harvoja teologisia ja opillisia innovaatioita olivat oppi verisovituksesta, jonka mukaan Kristuksen sovitusuhri ei riitä sovittamaan raskaita syntejä, kuten murhaa tai aviorikosta, vaan niiden sovitukseksi on välttämätöntä, että synnintekijän veri vuodatetaan maahan. Young myös opetti, että Aadam on maapallon Jumala, joka on koko ihmiskunnan henkien isä jo ennen maailman luomista, ja että luotuaan maailman Aadam saapui maan päälle ja otti mukaan Eevan, yhden vaimoistaan. Sekä verisovitusoppi että Aadam-Jumala-oppi eivät juurikaan vaikuttaneet MAP-kirkon teologiseen kehitykseen, ja kirkko luopui niistä vähitellen Youngin presidenttiyden jälkeen. Pidempään oli voimassa Youngin vuonna 1847 julistama oppi, jonka mukaan mustaihoiset eivät voineet saada mormonikirkon pappeutta. MAP-kirkko kumosi käytännön vasta vuonna 1978.
Ura liikemiehenä
Poliittisen ja kirkollisen uransa lisäksi Young harjoitti menestyksellistä liiketoimintaa useilla aloilla ja oli Utahin merkittävin liikemies. Hän omisti yksin tai liikekumppaneidensa kanssa muun muassa lauttayhtiön, rautatien, tislaamon ja puutavaraa, sokerijuurikkaita ja rautaa kaupanneita yrityksiä. Hänen suurin menestyksensä liikemiehenä tuli kiinteistöalalla. Lisäksi Young pyrki edistämään mormonien omavaraisuutta perustamalla osuuskuntia.
Youngin henkilökohtainen omaisuus oli tämän kuollessa arviolta 600 000 dollaria (nykyrahassa noin 12,5 miljoonaa euroa).
pienoiskuva|vasen|Youngin kuoleman jälkeen julkaistussa mormonien vastaisessa pilapiirroksessa Youngin lesket itkevät leveässä aviovuoteessa.
Jälkimaine
Brigham Youngin mukaan on nimetty muun muassa MAP-kirkon omistama Brigham Youngin yliopisto sekä Utahissa sijaitseva Brigham Cityn kaupunki.
Steve Moore
Steve Moore (s. 22. syyskuuta 1978) on kanadalainen jääkiekkoilija, joka edusti ammattilaisurallaan NHL-joukkue Colorado Avalanchea. Mooren lyhyt ura päättyi loukkaantumiseen Todd Bertuzzin lyötyä häntä nyrkillä päähän.
Adam Fox
Adam Fox voi tarkoittaa seuraavia henkilöitä:
Steve Moore
Moore pelasi junioriuransa Yhdysvaltojen yliopistosarjassa, edustaen Harvardin yliopistoa. Colorado Avalanche varasi Mooren NHL:n varaustilaisuuden toisella kierroksella vuonna 1998, minkä jälkeen hän pelasi vielä kaksi vuotta Harvardissa. Samaan aikaan joukkueessa pelasivat myös hänen veljensä Mark ja Dominic. Neljän yliopistokauden aikana Moore oli joukkueensa tehokkaimpia pisteentekijöitä.
Vuonna 2001 Moore siirtyi Coloradon organisaatioon, pelaten seuraavat kaksi kautta lähinnä seuran farmijoukkueessa AHL-liigan Hershey Bearsissa. Kaudella Moore teki läpimurtonsa NHL:ään, ja vakiinnutti paikkansa kokoonpanossa. Maaliskuussa 2004 Coloradon ja Vancouver Canucksin kohdatessa Vancouverin Todd Bertuzzi löi Moorea takaapäin nyrkillä ohimoon ja Moore kaatui naama edellä jäähän. Tilanne oli seurausta joukkueiden edellisestä kohtaamisesta, jossa Moore taklasi Vancouverin Markus Näslundia kyynärpäällä päähän. Moore loukkaantui tilanteessa vakavasti, ja loukkaantuminen päätti lopulta hänen pelaajauransa.
Mooren ja Bertuzzin tapauksesta tuli tunnettu, sillä Bertuzzi sai syytteen pahoinpitelystä. Liiga asetti Bertuzzin 20 ottelun pelikieltoon ja siviilioikeus tuomitsi Bertuzzin vuoden ehdolliseen vankeuteen ja yhdyskuntapalveluun. Moore haastoi Bertuzzin lisäksi oikeuteen ja vaati 68 miljoonan dollarin korvauksia. Kymmenen vuoden oikeudenkäyntien jälkeen osapuolet sopivat kiistansa ja pääsivät yhteisymmärykseen korvauksista, joiden suuruutta ei kerrottu julkisuuteen.
Sack AS-6
Sack AS-6 oli saksalainen pyöreäsiipinen yksimoottorinen yksipaikkainen prototyyppilentokone. Sen kehitti Arthur Sack, joka oli kehitellyt tämäntyyppisiä lentokoneita vuoden 1939 lennokkikilpailun jälkeen.
Outo laakso
thumb|350px|Hypoteesin mukaan animoitu hahmo tai robotti muuttuu yhtäkkiä oudonnäköiseksi, kun se on melkein ihminen. Outo laakso on ilmiö, jossa ei-ihmishahmon ihmismäisyyden kasvaessa siitä tulee jossain vaiheessa yhtäkkiä vaikeampi samastua. Laakso-nimitys viittaa kuoppaan käyrässä, joka kuvaa hahmon samastuttavuutta.
Hypoteesin esitti Masahiro Mori vuonna 1970. Alun perin hypoteesi on esitelty robotiikan yhteydessä, mutta se soveltuu myös esimerkiksi tietokoneanimaatioon.
Ilmiötä on käytetty hyväksi kauhuelokuvissa, joiden nuket, robotit ja elävät kuolleet ovat miltei-ihmisenkaltaisuudessaan pelottavia. Vahakabinetin nuket voivat myös olla samasta syystä häiritsevän näköisiä, vaikka tämä ei olisikaan niiden tarkoitus.
Asashio (1936)
Asashio oli keisarillisen Japanin laivaston Asashio-luokan hävittäjä toisessa maailmansodassa.
Valmistus
Alus tilattiin vuoden 1934 Maru-2-ohjelmassa Sasebon laivastontelakalta, missä köli laskettiin 7. syyskuuta 1935. Alus laskettiin vesille 17. joulukuuta 1936 ja valmistui 31. elokuuta 1937.
Palvelus
Toisen maailmansodan alussa alus kuului Etelä-Kiinan merellä Malaijille hyökänneen laivaston 8. hävittäjädivisioonaan sisaralustensa Ōshion, Michishion ja Arashion kanssa. Alkuvuodesta 1942 alus siirrettiin divisioonan mukana Alankomaiden Itä-Intiaan, jossa alus osallistui 19. helmikuuta Bandoengin salmessa Alankomaiden laivaston Hr. Ms. Piet Heinin upottamiseen. Kesäkuussa alus osallistui Midwayn operaatioihin.
Maaliskuussa 1943 alus kuului kahdeksan hävittäjän ja kahdeksan kuljetusaluksen saattueeseen, joka kuljetti täydennyksiä Rabaulista Laeen. Yhdysvaltain ja Australian lentokoneet upottivat koko saattueen ennen perille pääsyä. Asashio tuhoutui 4. maaliskuuta B-25 koneiden hyökkäyksessä 45 mailia kaakkoon Finschafenista.
Bressolles
Bressolles on kunta Ainin departementissa Rhône-Alpesin hallintoalueella Ranskassa. Kunnassa oli 590 asukasta vuoden 1999 väestönlaskennassa. Bressolles'n pinta-ala on kahdeksan neliökilometriä.
Puheen pakkaaminen
Puheen pakkaaminen eli puheen koodaus on menetelmä, jolla puhetta pyritään siirtämään tai tallentamaan käyttäen mahdollisimman vähän siirto- tai tallennuskapasiteettia. Menetelmä tai laite, jolla puhe pakataan tai koodataan ja pakkaus puretaan, on nimeltään puhekoodekki. Kehittyneissä puheen pakkaamismenetelmissä mallinnetaan ihmisen äänijänteitä sekä muita puheenmuodostuksen mekanismeja.
Puheenkoodausmenetelmiltä vaaditaan muutamia keskeisiä ominaisuuksia. Pakatun puheen tulisi olla:
Puhekoodekin toteutuksen tulisi tekniikaltaan olla myös:
Aaltomuotokoodekit
Aaltomuotokoodekkeihin kuuluu muun muassa PCM (Pulse Code Modulation)-koodaus, jota käytetään puheen välittämisessä digitaalisessa puhelinverkossa. ITU:n G.711-standardi määrittelee kaksi erilaista logaritmista koodausta digitaalisille signaaleille, pulsseille, A-lain ja µ-lain. G.711 käyttää joko bittinopeutta 64 kb/s tai 56 kb/s. Aaltomuotokoodekit pyrkivät mallintamaan alkuperäistä äänisignaalia mahdollisimman tarkasti ottamatta kantaa sen sisältöön. Ne ovat myös hyvin yksinkertaisia. Toisaalta, koska aaltomuotokoodekit vaativat paljon tietoliikennekaistaa, niille syötettävä äänisignaali täytyy ensin suodattaa sopivaksi: G.711-koodekit sopivat puhelinlaatuisen äänen eli taajuusalueen 300–3 400 Hz välittämiseen vaatimattomalla dynamiikalla (niiden teoreettinen maksimi on 36 dB). ADPCM eli G.726 sovittaa dynaamisesti koodauksen käyttämän arvoalueen sopivaksi. G.726 tarvitsee puhelinlaatuisen äänen välittämiseen vain 32 kb/s.
Aaltomuotokoodekkeja:
Mallinnuskoodekit
Edellistä tehokkaampi tapa pakata puhetta on mallintaa äänilähde ja yrittää tuottaa alkuperäistä muistuttava ääni mallin käyttämien parametrien avulla. Koska äänen alkuperäistä aaltomuotoa ei tallenneta vaan ainoastaan sen tuottamiseen käytettävät parametrit, vaadittava tiedonsiirtokapasiteetti on erittäin pieni. Ymmärrettävää puhetta pystytään välittämään jo 2,4 kb/s kaistalla. Pakattu ääni kuulostaa kuitenkin metalliselta ja epäluonnolliselta.
Ensimmäinen tähän menetelmään perustunut puheenpakkausmenetelmä oli nimeltään Vocoder (engl. VOice CODER), jonka kehitti Homer Dudley AT&T:n Bell Labsissa 1930-luvulla. Vocoder oli analoginen, sen äänimallissa oli kymmenen eri taajuuksille viritettyä kaistanpäästösuodinta, herätteenä käytettiin pulssioskillaattoria tai kohinaa. Kaikista pelkästään mallinnukseen perustuvista koodekeista voidaan joskus käyttää yleisnimitystä vocoder.
Puheenkoodauksessa 1970-luvulta alkaen käytetyt digitaalisen mallinnuksen menetelmät perustuvat kaistanpäästösuodattimien sijaan lineaariennusteeseen, ja niistä käytetään lyhennettä LPC (Linear Prediction Coding).
Tunnetuin nykyisin käytetyistä mallinnuskoodekeista on LPC-10.
Hybridikoodekit
Hybridikoodekit yhdistävät toisiinsa mallinnuksen ja aaltomuotokoodauksen ominaisuudet. Hybridikoodekit pyrkivät säilyttämään alkuperäisen signaalin ymmärtämiselle tärkeät osat (esimerkiksi formantit) muuttumattomina mutta syntetisoimaan loput. Tunnetuin hybridikoodekeissa käytettävistä algoritmeista on nimeltään CELP (Codebook Excited Linear Prediction). Sillä pystytään tuottamaan ymmärrettävää puhetta alle 5 kb/s kaistalla.
CELP perustuu AbS-malliin (Analysis by Synthesis): eri parametrien tuottamaa ääntä verrataan pakattavaan ääneen ja pyritään löytämään niille arvot, jotka tuottavat pienimmän keskineliövirheen. Kaikkien mahdollisten parametrien kokeilu vaatii kuitenkin liikaa resursseja, joten CELP:tä on kehitetty lukuisia eri variantteja. Tärkein näistä on nimeltään Algebraic CELP eli ACELP.
Hybridikoodekkeja:
Käyttökohteet
Puheen pakkaamista sovelletaan etenkin matkapuhelinverkoissa (GSM), VoIP-puheluissa sekä podcasteissa. Käyttökohteen mukaan käytetään erilaisia koodekkeja. Esimerkiksi Opus on käytössä VoIP-verkossa ja se on syrjäyttänyt aiemman Speex-koodekin. Uusia koodekkeja ovat Googlen Lyra.
ISO 20252
ISO 20252 on kansainvälinen markkinatutkimuslaatustandardi, joka lanseerattiin ensi kerran vuonna 2006 (ISO 20252:2006). Standardin laatijaorganisaatio on ISO (the International Organization for Standardization). ISO 20252 markkinatutkimusalan laatustandardi määrittelee suuren joukon tekijöitä, joita noudattamalla ja kehittämällä voidaan taata laadukas ja luotettava markkinatutkimuksen validiteetti, reliabiliteetti sekä lopputulos. Kyseistä standardia noudattavan yrityksen tavoitteena on jatkuva palveluiden kehittäminen ja asiakastyytyväisyyden parantaminen.
Brion
Brion on kunta Ainin departementissa Rhône-Alpesin hallintoalueella Ranskassa. Kunnassa oli 559 asukasta vuoden 1999 väestönlaskennassa. Brionin pinta-ala on 4 neliökilometriä.
Sek-amyyliasetaatti
Sek-amyyliasetaatin kemiallinen kaava on C7H14O2 ja rakennekaava CH3COOCH(CH3)C3H7. Sek-amyyliasetaatista käytetään myös nimityksiä 2-pentyyliasetaatti ja 1-metyylibutyyliasetaatti.
Sek-amyyliasetaatti on normaaliolosuhteissa olomuodoltaan väritön neste, jolla on tunnusomainen haju. Sen moolimassa on 130,2 g/mol, sulamispiste −148 °C, kiehumispiste 121 °C, suhteellinen tiheys 0,86 g/cm3 (vesi = 1,0 g/cm3), liukenee huonosti veteen, leimahduspiste 32 °C c.c., itsesyttymislämpötila 380 °C ja CAS-numero 626-38-0.
2-pentyyliasetaattia käytetään erityisesti selluloosan ja sen johdannaisten sekä painomusteiden liuottimena. Sillä on käyttöä myös tekstiilien, kuten nahan viimeistelyssä.
European Hockey League
European Hockey League oli turnaus, jota pelattiin Euroopan seurajoukkueiden välillä neljä kautta. Sen aiempi vastine oli Euroopan Cup. Suomesta EHL-liigaan pääsi aina kolme edellisen vuoden mitalijoukkuetta. Poikkeuksena viimeinen turnaus, jossa ainoastaan kaksi suomalaisjoukkuetta osallistui kilpailuun.
Pohjois-Makedonian denaari
Kolikot
50 denin kolikko ei ole ollut käytössä enää vuoden 2013 alusta lähtien.
Reijo Enävaara
Reijo Aukusti Enävaara (3. huhtikuuta 1938 Helsinki – 6. elokuuta 1984 Helsinki) oli suomalainen lehtimies ja kansanedustaja.
Enävaara valmistui valtiotieteen maisteriksi 1967. Hän toimi Suomen Maaseudun Puolueen lehden Suomen Uutisten toimitussihteerinä vuosina 1961–1966, toimituspäällikkönä vuodesta 1966, vastaavana toimittajana vuosina 1968–1972 ja päätoimittajana vuosina 1969–1984. Presidentin valitsijamieheksi Enävaara valittiin vaaleissa 1968 ja 1978.
Enävaara valittiin eduskuntaan SMP:n ehdokkaana vuoden 1983 vaaleissa Helsingin vaalipiiristä. Kansanedustajan ura jäi kuitenkin lyhyeksi, sillä hän kuoli vain runsas vuosi myöhemmin. Tilalle eduskuntaan nousi Ulla Lehtinen.
Manttelisolulymfooma
Manttelisolulymfooma on harvinainen manttelivyöhykkeeltä alkunsa saava B-solujen non-Hodgkin-lymfooma. Noin 5–7 % non-Hodgkin-lymfoomista edustaa sitä. Potilaiden keskimääräinen ikä diagnoosin hetkellä on yli 60 vuotta. Miehillä on paljon suurempi sairastumisriski kuin naisilla. Sairaus on nopeasti kasvava ja ehtii useimmilla potilailla metastasoitua ennen toteamista. Manttelisolulymfooman tyypillisin ensimmäinen oire on turvonnut imusolmuke. Jos tauti on pidemmälle edennyt, potilaalla voi esiintyä kuumeilua, runsasta yöllistä hikoilua ja painonlaskua.
Monilla potilailla tautia on luuytimessä, pernassa ja kurkussa. Syöpäsoluja voi olla veressä, ja joskus suolistossa esiintyvä sairaus voi aiheuttaa vatsakipua tai ripulia.
Tämän syövän hoidossa käytetään lähinnä kemoterapiaa. Parantava hoito onnistuu harvoin, ja tyypillisesti hoidon tavoitteena onkin pitää sairaus kurissa mahdollisimman kauan.
Briord
Briord on kunta Ainin departementissa Rhône-Alpesin hallintoalueella Ranskassa. Kunnassa oli 675 asukasta vuoden 1999 väestönlaskennassa. Briordin pinta-ala on 12 neliökilometriä.
HMS Havant
HMS Havant (viirinumero H32) oli Britannian kuninkaallisen laivaston H-luokan hävittäjä toisessa maailmansodassa.
Valmistus
Brasilian laivasto tilasi 8. joulukuuta 1937 Javaryn J. Samuel White and Companyltä, missä köli laskettiin 30. maaliskuuta 1938. Münchenin kriisin aikana syyskuussa 1938 Amiraliteetti esitti aluksen ja sen sisaralusten ostamista. Alukselle asennettiin tulenjohtojärjestelmät ja sen aseiden sijoitusta muutettiin, jotta se ei poikkeaisi liikaa muista Kuninkaallisen laivaston aluksista. Britannian hallitus osti lopulta 5. syyskuuta 1939 aluksen. Alus laskettiin vesille 17. heinäkuuta 1939 ja otettiin palvelukseen 19. joulukuuta.
Palvelus
Vastaanottotestien päätyttyä alus siirrettiin 8. tammikuuta 1940 koulutukseen Portlandiin. Alus liitettiin 9. hävittäjälaivueeseen Plymouthiin suojaamaan Kanaalin saattueita. Aluksen ensimmäinen tehtävä oli 4.-9. helmikuuta 1940 HMS Ardentin ja HMS Whitshedin kanssa sukellusveneentorjuntapartio.
Maaliskuun loppuun alus oli Devonportin telakalla degaussianjärjestelmän korjaamiseksi. Vikojen epäiltiin johtuneen sabotaasista, mutta sitä ei kyetty osoittamaan todeksi. Palvelukseen palattuaan alus aloitti saattueiden suojaamisen. Alus suojasi 7. huhtikuuta saattueen Greenockista Gibraltarille, mutta siirtyessään Greenockiin se sai määräyksen liittyä Norjan operaatioihin. Se suojasi HMS Hesperuksen kanssa merijalkaväkeä kuljettanutta risteilijä HMS Suffolkia Färsaarille, jonne saavuttiin 13. huhtikuuta. Seuraavana päivänä alus palasi Scapa Flowhun, minkä jälkeen se suojasi saattueita Narvikiin 7. toukokuuta saakka.
Alus suojasi Norjan rannikolta palattuaan miehitysjoukkoja Islantiin kuljettaneita RMS Franconiaa ja RMS Lancastriaa. Se palasi 25. toukokuuta Greenockiin. Alus määrättiin evakuoimaan joukkoja Ranskasta (operaatio Dynamo) ja se saapui 29. toukokuuta Doveriin. Alus kuljetti parin seuraavan päivän aikana yhteensä yli 2 300 miestä Ranskasta Doveriin.
Alus joutui 1. kesäkuuta ilmahyökkäykseen ollessaan paluumatkalla Dunkerquesta kannellaan lähes 500 maavoimien miestä. Alukseen osui kolme pommia, jotka tuhosivat aluksen konehuoneen. Hyökkäyksessä sai surmansa kahdeksan ja haavoittui 25 miehistönjäsentä lisäksi runsaasti aluksella olleita evakuoituja sotilaita sai surmansa. Miinanraivaaja HMS Saltash otti aluksen hinaukseen, mutta se osoittautui mahdottomaksi. Touvi irrotettiin ja Saltash upotti aluksen tykkitulella.
51.13333°N, 2.26361°W